**LIETUVOS RESPUBLIKOS AMBASADA PRANCŪZIJOS RESPUBLIKOJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

2022-gegužės 31 d.

 (Data)

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** |
| 2022-05-11 | FR Žemės ūkio ministerijos statistikos tarnybos duomenimis, 2022 m. pavasario sėja Prancūzijoje rodo, kad aliejinių augalų, ypač saulėgrąžų, plotas padidėjo 8,5 %, o kukurūzų - sumažėjo. Tokį pasirinkimą lėmė rekordinės aliejinių augalų sėklų kainos pasaulio rinkose, pasiektos nuo karo Ukrainoje pradžios. Kijevas, kuriam teko 50 proc. pasaulinės prekybos saulėgrąžų aliejumi, kol kas nebegali jo eksportuoti. Be to, tai kultūra, kuriai reikia mažiau azoto trąšų nei kukurūzams ir kuri yra atsparesnė sausrai. | https://www.lefigaro.fr/flash-eco/la-france-seme-plus-de-tournesol-et-moins-de-mais-20220511 | FR užsėjo didesnius plotus saulėgrąžų. |
| 2022-05-05 | FR elektronikos įmonių grupė Thales, kurios specializacija- kosminė erdvė, gynyba, saugumas ir sausumos transportas, laimėjusi viešųjų pirkimų konkursą ir toliau tieks avioniką "Airbus" orlaiviams. "Thales" ne veltui dirbo beveik 10 metų- jos specialistų pasiūlyta "PureFlyt" sistema bus vienas iš dviejų programinės įrangos paketų, kuriuos "Airbus" pasirinko savo skrydžio valdymo sistemoms atnaujinti. Thales ši sutartis labai svarbi- ji užtikrina, kad įmonė kelis dešimtmečius išliks avionikos rinkos viršūnėje. Konkuruojant su "General Electric" ir "Honeywell", jos išstūmimas būtų buvęs didelis pralaimėjimas. Thales", likdama su "Airbus", užtikrina, kad Europa būtų skrydžių valdymo technologijų priešakyje. Prancūzijos aeronautikos gaivinimo plano dėka grupė 2021 m. paspartino savo mokslinius tyrimus. Dabar ji savo lėšomis toliau plėtos šią naują sistemą, kad įvairios aviacijos institucijos galėtų ją sertifikuoti ir 2026 m. pradėti eksploatuoti. Prie šio projekto dirbančių inžinierių skaičius padvigubės iki maždaug 200 žmonių, nes pagal šią sutartį "Thales" veikla bus vykdoma Tulūzoje, Vandome ir Grenoblyje. | https://www.lesechos.fr/industrie-services/air-defense/thales-decroche-le-nouveau-marche-des-systemes-de-gestion-de-vol-des-airbus-1405146 | Aviacijos pramonė renkasi prancūzų avioniką |
| 2022-05-18 | Daugiau nei 1 000 Europos ir JAV kompanijų, kurioms gresia Vakarų sankcijos ir Kremliaus politika, paskelbė apie savo pasitraukimą iš Rusijos, parduodamos verslus itin žemomis kainomis. Tuo labai džiaugiasi Rusijos pirkėjai. Prancūzų "Societe Generale" numato, kad praras daugiau nei 3 mlrd, parduodant savo aktyvus "Rosbank", "Renault" praras 2,2 mlrd eurų ir "Schneider Electric" - 300 mln eurų.Pasak vienos Vakarų energetikos bendrovės atstovo Maskvoje, aplink vakarš įmones rusai sukasi kaip grifai-jie nori pirkti, žino, kad mūsų padėtis yra silpna, o jų - stipri, ir siūlo niekingas kainas. Maskovoje dirbantis advokatas sako, kad jo kontorą užplūdę prašymai, ypač iš Europos, anglosaksų ir Japonijos listinguojamų bendrovių. Ypač skuba skandinavai, nes Suomija ir Švedija gali įstoti į NATO. Kai kurios privačios bendrovės pardavimo atveju turi gauti vietos valdžios institucijų leidimą, o tai gali sulėtinti pardavimo procesą."Renault" perdavė "AvtoVAZ" kontrolę už simbolinę 1 rublio kainą viešajam NAMI institutui.  | https://www.lesechos.fr/finance-marches/ma/cessions-dactifs-occidentaux-autour-de-nous-les-russes-tournent-comme-des-rapaces-1407724 | Rusijos pirkėjai pigiai supirkinėja parduodamą Vakarų verslą |
| 2022-05-18 | Gegužės 18 d., "Air France-KLM" ir Prancūzijos konteinerių laivų operatorė CMA CGM paskelbė apie strateginę partnerystę, kurios tikslas – bendradarbiavimas gabenant krovinius oru. Tokiu būdu trečioji pagal dydį pasaulyje konteinerinių laivų operatorė CMA CGM prisijungs prie Air France-KLM bendrovės akcijų paketo. Jai greičiausiai priklausys iki 9 % kapitalo- taip ji taps IV-ta pagal dydį akcininke po Prancūzijos valstybės (28,6 %), "China Eastern" (9,6 %) ir Nyderlandų (9,3 %), bei aplenks JAV "Delta Airlines", kuriai priklauso 5,8 % akcijų. Šių 2 kompanijų partnerystė krovinių vežimo srityje rodo šio verslo augimą pandemijos metu. Vartotojai COVID pandemijos metu vis labiau įprato užsakymus teikti internetu, kas, savo ruožtu, oro linijų bendroves išgelbėjo nuo bankroto. Šis krovinių gabenimo bumas neaplenkė ir CMA CGM. 2021 m. pradžioje ji įsteigė savo bendrovę "CMA CGM Air Cargo" ir įsigijo keturis lėktuvus "Airbus A330". | https://www.lemonde.fr/economie/article/2022/05/18/cma-cgm-s-invite-au-capital-d-air-france-klm\_6126611\_3234.html | CMA CGM prisijungė prie Air France-KLM akcijų paketo  |
| **Investicijoms pritraukti į Lietuvą aktuali informacija** |
| 2022-05-042022-04-13 | Gegužės 4 d. "Airbus" grupė paskelbė džiuginančius I ketvirčio rezultatus (metinė apyvarta padidėjo 15 proc.), įskaitant per metus beveik du kartus padidėjusį pelną. Geresni nei tikėtasi rezultatai paskatino bendrovę padidinti A320 orlaivių, kurie yra vieni iš pagrindinių gamintojo produktų, gamybos planus: dabar aeronautikos milžinė tikisi iki 2025 m. per mėnesį pagaminti po 75 vnt. A320 lėktuvų (dabar 50 vnt. per mėn,).Įdomu, kad siekdama įveikti didelius įdarbinimo sunkumus jautrioje kibernetinio saugumo srityje, "Airbus" nusprendė pati parengti sau specialistus ir įsteigė savo kibernetinio saugumo diplomą. Studijos prasidės nuo rugsėjo Tulūzoje. Pirmąją laidą sudarys 24 20-22 metų amžiaus studentai, turintys bakalauro laipsnį. Planuojama, kad šis kursas turėtų greitai įgauti pagreitį. | <https://www.usinenouvelle.com/article/apres-un-premier-trimestre-solide-airbus-releve-son-objectif-de-production-de-l-a320.N2001372>https://www.usinenouvelle.com/article/airbus-lance-son-propre-diplome-cyber-sur-fond-de-guerre-des-talents.N1993137 | Airbus grupei gerai sekasiGrupė įsteigė savo kibernetinio saugumo studijas |
| 2022-05-25 | Prancūzijos eneregtikos bendrovė Total Energy paskelbė įsigijusi 50 % penktos pagal dydį JAV atsinaujinančiosios energijos gamintojos "Clearway Energy Group" akcijų. Šiuo 2,4 mlrd. dolerių vertės sandoriu "TotalEnergies" patvirtina savo siekį sparčiau plėtoti ekologišką energetiką ir plėsis už Atlanto. Tai jau antrasis įmonės įsigijimas JAV-balandžio pabaigoje grupė paskelbė įsigijusi bendrovę "Core Solar", kuri specializuojasi saulės energijos projektų vystyme JAV ir kurios planuojamų įgyvendinti projektų portfelis siekia 4 gigavatus (GW). Šie sandoriai ne tik pagreitina žaliosios energijos plėtrą, bet ir siunčia dar vieną signalą rinkai-t.y. rodo, kad "TotalEnergies" skiria vis daugiau kapitalo JAV. 2022 m. I ketvirtį "TotalEnergies" dėl smarkiai pablogėjusių Rusijos ir Vakarų santykių, turėjo nurašyti 4,1 mlrd. dolerių vertės turto, daugiausia savo milžiniško suskystintų gamtinių dujų projekto Rusijoje "Arctic LNG 2", vertės. | https://www.lesechos.fr/industrie-services/energie-environnement/totalenergies-nouveau-rachat-dans-les-renouvelables-aux-etats-unis-1409386 | Stambus FR verslas investuoja į JAV |
| **Lietuvos verslo plėtrai aktuali informacija** |
| 2022-05-04 | Niujorko bankas "Citi" stiprina privačios bankininkystės verslą Europoje. Gegužės 3 d. bankas pranešė apie ketinimą įsteigti dvi naujas komandas, skirtas aptarnauti turtingus klientus Europoje: vieną Paryžiuje, kitą - Frankfurte.Šiuose miestuose bankas jau turi biurus verslo klientams aptarnauti, tačiau neturėjo privačių bankininkų. Paryžiuje dirbs 35 bankininkų komanda, o Frankfurte- 40. Tai dalis bendros grupės strategijos, kuria siekiama sustiprinti savo pozicijas pasaulinio turto valdymo srityje. Įsteigus šiuos du biurus, "Citi Private Bank" savo veiklą vykdys 20 pasaulio šalių. Jis skirtas ypač turtingiems klasės klientams- „įėjimo bilieto“ kaina - 5 mln. eurų.Panašias startgeijas įgyvendina ir kiti tarptautiniai bankai, siekiantys pelningos Europos rinkos. 2021 m. "Goldman Sachs" ir "Barclays" paskelbė atidarantys savo biurus Paryžiuje. "JP Morgan" Paryžių pavertė pagrindiniu savo centru Europoje. | https://www.lesechos.fr/finance-marches/banque-assurances/banque-privee-citi-se-renforce-a-paris-1404742 | Užsienio bankai plečia paslaugas Europoje |
| 2022-05-062022-05-05 | "Sortlist" apklausė įmones, kurios veikia metavers srityje arba ketina pradėti veiklą, kad išsiaiškintų, kas jas motyvuoja ir ką jos daro. Daugumai jų (net ir toms, kurios ne viską supranta) nekyla abejonių: metaversas yra tai, ką privalai turėti, jei nori išlikti žaidime. Interneto ateitis – metaversas, teigia IT ekspertai. Vis daugiau įmonių ir organizacijų investuoja dideles sumas į šį naują sektorių. Gegužės 4 d. FR startuolis "Kinetix" pranešė, kad pritraukė 11 mln. USD, kad galėtų finansuoti savo veiklas Metaverse. Kinetix yra 3D animacijos, pasitelkiant DI , pradininkė. Jis sukūrė platformą, leidžiančią naudotojams patiems kurti animaciją. Bendradarbiaudama su "The Sandbox" ir "Zepeto", ji siūlo virtualių pasaulių naudotojams galimybę lengvai susikurti savo 3D avatarą pritaikant išmaniuoju telefonu nufilmuoto asmens judesius.  | <https://www.usinenouvelle.com/editorial/mais-que-font-les-entreprises-pionnieres-sur-le-metavers.N2001342>https://www.ouest-france.fr/high-tech/metavers-une-start-up-francaise-d-animation-3d-investit-11-millions-de-dollars-dans-le-monde-virtuel-7755757 | Vis daugiau FR įmonių domisi verslu metaverse |
| 2022-05-24 | Tyrimų bendrovės "WingX" duomenimis, vadinama „verslo aviacija“ (privatūs skrydžiai)- tai vienintelis oro transporto sektorius, kuris 2021 m. vėl pradėjo augti. 2022 m. iki gegužės pabaigos pasaulinis privačių lėktuvų srautas vis dar augo 15 % per metus. Vien gegužę, palyginti su 2019 m. geguže, skrydžių padaugėjo 13 %, o kai kur buvo sumušti skrydžių rekordai, pavyzdžiui, Kanų oro uoste, kur į kino festivalį atvykusių privačių lėktuvų skaičius (83) beveik padvigubėjo, palyginti su 2019 m. (46).Visi didieji pasaulio operatoriai rodo dviženklį augimą., pavyzdžiui, Europos "Vista", kuri 2021 m., palyginti su 2019 m., padidino skrydžių valandų skaičių 57 %, ir įspūdingus augimo planus, pavyzdžiui, JAV įsikūrusi "Flexjet", kuri planuoja padvigubinti savo orlaivių parką Europoje ir 2021 m. bazuoti dar 50 reaktyvinių lėktuvų. Nors verslo aviacijos pakilimasvisų pirma buvo naudingas naudotų orlaivių rinkai, teigiamus pokyčius pastebėjo ir visi gamintojai- 2022 m. I ketv. privačių, sraigtinių ir reaktyvinių orlaivių pardavimai išaugo 14,7 %, palyginti su 2021 m. (tuomet padidėjimas siekė 9,2 %.) Prancūzų "Falcon" pardavimai 2021 m. išaugo beveik 3,5 karto: 15 užsakymų 2020 m. ir 51-2021 m. užsakymas | https://www.lesechos.fr/industrie-services/tourisme-transport/laviation-daffaires-se-voit-au-debut-dun-nouvel-age-dor-1408999 | Verslo aviacija klesti  |
| **Lietuvos turizmo sektoriui aktuali informacija** |
| 2022-05-24 | SNCF ir "Deutsche Bahn" ketina atidaryti tiesioginę greitojo traukinio TGV liniją tarp Prancūzijos ir Vokietijos sostinių-900 km atstumą tarp FR ir De sostinių nuo Paryžiaus iki Berlyno bus galima įveikti per 7 valandas. Šį maršrutą planuojama paleisti 2023 m. gruodį. Prieš kelerius metus abiejų geležinkelio kompanijų vadovybė manė, kad tai per ilgas maršrutas, ir bijojo, kad niekas juo nesinaudos, tačiau pasatruoju metu vis daugiau keleivių pasirenka ilgas keliones, taip derindami mobilumą ir gamtosaugą. Pradžioje planuojamas vienas reisas į abi puses per dieną, su sustojimu Frankfurte.  | https://www.lesechos.fr/industrie-services/tourisme-transport/sncf-et-deutsche-bahn-vont-ouvrir-une-liaison-tgv-entre-paris-et-berlin-1409199 |  |
| **Bendradarbiavimui MTEPI[[1]](#footnote-1) srityse aktuali informacija** |
| 2022-04-25La newsletter de France Biotech5 mai 2022 | 50 mln. prancūzų naudojasi medicininių paslaugų platforma „Doctolib“- jos pagalba gali užsiregistruoti pas reikiamą gydytoją, susirasti artimiausią medicinos įstaigą ir pan. Su šia viena žinomiausių Frenchtecho įmonių, kurią 2013 m. įkūrė prancūzas Stanislas Niox-Chateau, šiuo metu dirba 2500 medicinos darbuotojų 3 šalyse: Prancūzijoje, Vokietijoje ir Italijoje. Tačiau, pasak Doctolib CEO, tai tik pradžia- įmonė siekia plėsti paslaugas. Sėkmės priežastis yra ta, kad įmonė reaguoja į konkrečius žmonių poreikius ir teikia naudingas paslaugas: iki Doctolib įkūrimo kartais tekdavo laukti šešis mėnesius, kad pacientai gautų sveikatos priežiūros paslaugą. Sistema buvo neskaidri, ir pacientai nežinojo, kur kreiptis- iškilo ir sveikatos priežiūros paslaugų pasiūlos aiškumo problema, ir vis didėjantis spaudimas sveikatos priežiūros paslaugų teikėjams reaguoti į sveikatos priežiūros paslaugų paklausą. Per 8 metus "Doctolib" sutrumpino laukimo eiles 3-4 kartus. 2021 m. „Doctolib“ buvo išrinkta mėgiamiausia prancūzų platforma, palengvinusia kasdienių paslaugų prienamumą. Valstybės insitucijos, ypač vietos valdžia, per COVID rinkosi „Doctolib“ (1 iš 4 pasirinktų įmonių) sėkmingam skiepų kampanijos įgyvendinimui. | https://www.notretemps.com/sante-bien-etre/medecine/stanislas-niox-chateau-cofondateur-et-le-pdg-de-doctolib-lavenir-de-la-sante-passe-par-le-numerique-50473 | Medicininių paslaugų skaitmeninė platforma Doctolib |
| 2022-05-01 | FR SGD įmonė "Air Liquide" vietovėje netoli Port Žeromo (Seine-Maritime) pradeda 200 MW galios elektrolizerio, skirto atsinaujinančiam vandeniliui gaminti, statybą - tai kol kas didžiausias pasaulyje įrenginys , kurį planuojama užbaigti iki 2025 m.  | https://www.usinenouvelle.com/article/air-liquide-met-le-paquet-sur-l-hydrogene-vert-en-normandie.N1800037 | Vandenilio naujienos-Air liquide |
| 2022-05-02 | Satelitų siunčiami duomenys galėtų padėti sumažinti automobilių keliamą oro taršą. FR IT įmonė "Capgemini" kartu su keliolika partnerių įgyvendia projektą "Genius" šioje kiek netikėtoje srityje. Jų idėja-derinti "Copernicus" Žemės stebėjimo programos ir "Galileo" padėties nustatymo sistemos informaciją, kad būtų galima reguliuoti eismą Europos miestuose taikant "pažangiąsias rinkliavas". Pirmieji eksperimentai planuojami 2024 m. Barselonoje ir Helsinkyje. | https://www.usinenouvelle.com/editorial/l-instant-tech-grace-aux-donnees-satellitaires-des-peages-intelligents-pour-diminuer-la-pollution-de-l-air.N1997257#xtor=EPR-192 | Satelitai padės kovoti su automobilių oro tarša |
| 2022-05-06 | Gegužės 6 d. Paryžiaus biržoje pradėta kotiruoti FR farmacijos įmonė "Euroapi", kuri atsiskyrė nuo FR farmacijos giganto "Sanofi". Euroapi, kurios 6 gamyklos yra Europoje (2 iš jų FR), gamina įvairias veikliąsias farmacines medžiagas (API). Tai įvairios molekulės (cheminės ar biologinės, pvz., hormonai, peptidai ir kt.), kurios suteikia vaistams gydomąjį poveikį. "Euroapi" viešai skelbia, kad yra cheminių "mažų molekulių", o ne didesnių biologinių molekulių, lyderė pasaulyje. Kadangi vaistai tampa vis sudėtingesni ir įvairesni, jų veikliosios sudedamosios dalys sudaro sparčiai augančią rinką- vidutiniškai sudaro 6-7 proc. per metus. Apskaičiuota, kad 2019 m. jis siekė 159 mlrd. eurų, iš kurių didžioji pusė teko tiesiogiai farmacijos laboratorijų gaminamai produkcijai, o 72 mlrd. eurų - nepriklausomiems gamintojams. Būtent prie šios rinkos prisijungia "Euroapi". Istoriškai Europa, ypač FR, DE, IT, buvo pasauliniai IPA gamybos centrai. Tačiau padėtis pasikeitė nuo X-ojo dešimtmečio pradžios ir masinio persikėlimo į pigios darbo jėgos šalis. Šiuo metu iš daugiau nei 1000 API veikėjų visame pasaulyje daugiau nei 410 yra Kinijoje ir 270 Indijoje, o Europoje - tik 140, Šiaurės Amerikoje - 60. | https://www.lesechos.fr/industrie-services/pharmacie-sante/medicaments-symbole-de-la-souverainete-de-leurope-euroapi-entre-en-bourse-1405224 | FR farmacijos įmonė Euroapi pradėjo prekybą biržoje |
| 2022-05-10 | Buvęs "Airbus" inovacijų vadovas ir "VoltAero" įkūrėjas Jeanas Botti turi nutraukti savo ryšius su Rusijos SSC, savo investuotoja ir kapitalo partnere. Tai būtina sąlyga, jei Europos inovacijų programos laimėtojas nori gauti kapitalo iš Briuselio ir privačių fondų. Prancūzų elektrinių orlaivių kompanijos vadovui valdžios institucijų paskatintas pasitraukimas Prancūzijos vadovui yra skaudus. Pasak jo, nė vienas prancūzų ar anglosaksų investuotojas nenorėjo investuoti į kompanijos inovatyvias technologijos. Tačiau tai padarė rusų SSC fondas, kuriam atstovauja verslininkas Michailas Lifšicas, ryšiai susikristalizavo Skolkove, Rusijos Silicio slėnyje. Michailas Lifšicas pirmininkavo technologijų parko valdybai ir netgi buvo "Datadvance", EADS (dabar "Airbus") kontroliuojančiosios bendrovės, direktorių valdybos narys. Tai buvo 2011 m., kai Prancūzijos valstybė siekė, kad "Airbus" ir jos inovacijų direktorius Jeanas Botti netoli Maskvos atidarytų mokslinių tyrimų centrą, kuriame būtų vykdomi bendradarbiavimo projektai, visų pirma ekologinės energijos srityje. Tuo tarpu "VoltAero" elektrinis lėktuvas "Cassio" nuėjo ilgą kelią: jis atliko 135 skrydžius, nusileido 38 miestuose, perskrido Lamanšo sąsiaurį ir įveikė daugiau kaip 9600 kilometrų. Iš viso "VoltAero" gavo apie 70 išankstinių užsakymų, kurių vertė - 70 mln. eurų, iš Prancūzijoje, Jungtinėje Karalystėje ir JAV įsikūrusių bendrovių. Jas reikia finansuoti. Vieninteliam aeronautikos sektorias startluoliui Europos inovacijų taryba skyrė 11 mln. eurų nuosavo kapitalo finansavimą. Tačiau Jeanas Botti turi surasti 50 proc. kofinansavimą iš privataus kapitalo. Jis tikisi, kad valstybė ateis į pagalbą. "Mes įvykdėme savo sutarties dalį, turime unikalią technologiją. Kyla klausimas: ar tikrai norime, kad Prancūzijoje, kurioje dominuoja kinai ir amerikiečiai, atsirastų ateities elektrinių orlaivių čempionas bendrosios aviacijos sektoriuje? Iki šiol "VoltAero" negavo jokio finansavimo iš Prancūzijos vyriausybės, tik iš regiono, sako direktorius. Dabar tikimės, kad valstybė padės mums paremti mūsų ilgalaikę ateitį.“ | https://www.lesechos.fr/industrie-services/air-defense/le-pionnier-francais-de-lavion-electrique-force-de-rompre-avec-son-actionnaire-russe-1406029 | VoltAero- FR startuolis tikisi valstybės finansavimo elektriniam lėktuvui. |
| **Lietuvos ekonominiam saugumui aktuali informacija**  |
| 2022-05-10 | FR vyriausybė planuoja pakeisti sutartis su energetikos bendrovėmis, kad būtų galima susigrąžinti visą perteklinį pelną, gaunamą iš vėjo ir saulės energijos. Tai nauja išskirtinė priemonė, skirta finansuoti vyriausybės nustatytą elektros tarifų apsaugą (kainų augimo stabdymą), kuri biudžetui kainuos 20 mlrd.eurų. Energetikos ir klimato generalinis direktoratas (DGEC) paskelbė vienašališkai panaikinantis visų saulės ir vėjo energijos sutarčių viršutinę ribą, kuria buvo apribotos sumos, kurias gamintojai turėjo sumokėti valstybei elektros kainų šuolio atveju. Šios prastai parengtos sutartys sudaro 15-20 % visų valstybės su pramone pasirašytų sutarčių ir dėl jų valdžios institucijos gali prarasti nemažai pajamų. Taip yra todėl, kad jose numatytas simetrinis mechanizmas, pagal kurį valstybė subsidijuoja energijos gamintojus, jei elektros energijos rinkos kainos yra mažesnės už jiems nustatytą tikslinę kainą.Mainais už tai gamintojai privalo grąžinti valstybei perteklinį pelną, kai rinkos kainos viršija šią tikslinę kainą, tačiau tik tiek, kiek jau gavo subsidijų... Kitaip tariant, artimiausiu metu, išaugus elektros energijos kainoms, daugelis gamintojų neturi nieko grąžinti valstybei, nors būtent ji, įsipareigodama 15 ar 20 metų supirkti šių atsinaujinančios energijos parkų pagamintą elektrą, savo parašu sudarė sąlygas šiems parkams atsirasti. Dėl aukštų elektros kainų per ateinančius trejus metus perteklinis pelnas iš atsinaujinančiųjų išteklių gali siekti 3 mlrd. eurų. DGEC paskelbus nepaprastąją priemonę, valstybė atgaus tik nedidelę šios sumos dalį. "Ši išskirtinė priemonė turėtų būti laikina ir galioti tik nuo 2022 m. balandžio 1 d. iki 2022 m. gruodžio 31 d.", - sako vienas sektoriaus dalyvis, kuris vis dėlto mano, kad labai tikėtina, jog ji bus pratęsta visam atitinkamų sutarčių galiojimo laikotarpiui. | https://www.lesechos.fr/industrie-services/energie-environnement/electricite-letat-met-la-main-sur-la-cagnotte-de-leolien-et-du-solaire-1405837 | Perteklinis pelnas iš atsinaujinnačių šaltinių- į biudžetą. |
| 2022-05-11 | Prancūzijos Nacionalinės informatikos ir laisvių komisijos CNIL (t.y. nepriklausoma Prancūzijos administracinė reguliavimo institucija, kurios misija - užtikrinti, kad renkant, saugant ir naudojant asmens duomenis būtų laikomasi duomenų privatumo teisė) pirmininkė Marie-Laure Denis gegužės 11 d. pareiškė, kad svarsto galimybę pradėti finansinių nuobaudų skyrimo procedūrą JAV startuoliui "Clearview AI", kuris specializuojasi veido atpažinimo srityje ir kurią ji pernai įspėjo liautis rinkti ir naudoti internete viešai prieinamas nuotraukas ir vaizdo įrašus. 2021 m. gruodį CNIL nurodė Amerikos bendrovei "nutraukti Prancūzijos teritorijoje esančių asmenų duomenų rinkimą ir naudojimą nesant teisinio pagrindo" ir "sudaryti sąlygas asmenims naudotis savo teisėmis bei patenkinti pateiktus prašymus ištrinti duomenis". Marie-Laure Denis nepateikė išsamios informacijos apie tai, kokio dydžio baudą CNIL gali skirti bendrovei.Dėl "Clearview AI" tyrimus atlieka ir kitų šalių asmens duomenų apsaugos instittucijos, įskaitant Australiją, Kanadą ir Jungtinę Karalystę. | https://www.sciencesetavenir.fr/high-tech/reconnaissance-faciale-la-cnil-reflechit-a-une-action-contre-clearview\_163412 | Asmens duomenų rinkimas ir apsauga |
| **Bendra ekonominė informacija** |
| 2022-05-06 | BNP Parisbas banko skaičiuoja, kad rugsėjo mėn. infliacija FR gali pasiekti aukščiausią lygį - apie 5,5 proc. per metus (balandį siekė 4, 8 proc.), jei nebus Rusijos dujų embargo. Vėliau kainos išliks aukštos, tačiau jų augimas sulėtės. Ketvirtąjį ketvirtį infliacija sumažės iki 0,5 %, palyginti su 0,8 % tuo pačiu laikotarpiu pernai, nes energijos kainos iki 2021 m. pabaigos jau buvo gerokai pakilusios. Metų pabaigoje, palyginti su ankstesniais metais, kainos padidės 5,2 %. Tačiaunutraukus Rusijos naftos ir dujų importą, infliacija bus daug didesnė. Metų pabaigoje jis galėtų siekti 7,6 %, arba 2,4 procentinio punkto daugiau, darant prielaidą, kad 2022 m. vidutinė naftos kaina bus 154 JAV doleriai. Atsižvelgiant į žemės ūkio produkcijos kainų augimą, bet kuriuo atveju reikia tikėtis maisto kainų augimo. Iki metų pabaigos jos gali padidėti 3,9 %. | https://www.lesechos.fr/economie-france/conjoncture/le-reste-a-vivre-des-francais-va-etre-durement-touche-cette-annee-1405235 | Infliacija Prancūzijoje: perspektyvos  |
| 2022-05-31 | FR statistikos instituto INSEE duomenimis, gegužės mėn. infliacija FR per metus pasiekė 5,2 % . Dėl sumažėjusio vartojimo ir perkamosios galios BVP pirmąjį ketvirtį sumažėjo 0,2 %. Nors jau keletą mėnesių prancūzams tai kelia didžiausią susirūpinimą, infliacija ir toliau didėja, vis dar skatinama energijos kainų šuolio (+28 % per 12 mėnesių), kurį sukėlė Ukrainos konfliktas. Tačiau dabar viskas brangsta: maisto produktų kainos šoktelėjo 4,2 % ir šį kartą labiau nei šviežių produktų (+1,5 %) brangsta kiti produktai (+4,6 %). Savo ruožtu pakilo paslaugų (+3,2 %) ir prekių (+2,9 %) kainos.Siekdama išsaugoti prancūzų perkamąją galią, vyriausybė žada naujas priemones: pratęsti energijos tarifų „lubas“, įvesti naują benzino kainų sistemą sunkiasvorio transporto vairuotojams, patrigubinti vadinamą Makrono premiją (darbuotojams, uždirbantiems mažiau 3 minimalius atlyginimus, gali būti mokamas priedas, kuris darbuotojui neapmokestinamas mokesčiais, o darbdaviui - socialinėmis įmokomis), panaikinti garso ir vaizdo licencijos mokestį, įvesti maisto talonus, atnaujinti valstybės tarnautojų atlyginimo indeksavimą, iš anksto perskaičiuoti pensijas ir minimalias socialines išmokas atsižvelgiant į infliaciją. | https://www.lesechos.fr/economie-france/conjoncture/inflation-a-52-en-mai-et-activite-economique-en-repli-pour-la-france-1410274 | Infliacija gegužės mėn. |
| 2022-05-10 | FR muitinės duomenimis, Prancūzijos prekybos deficitas kovo mėn. padidėjo iki 12,4 mlrd. eurų, o per pastaruosius 12 mėnesių pasiekė 100 mlrd. eurų. Tai dvigubas „rekordas“ – tiek mėnesio, tiek metų. Jau anksčiau buvo baiminamasi, kad simbolinė 100 mlrd. riba bus pasiekta 2022 m. pabaigoje, tačiau tai įvyko greičiau. Tam turėjo įtakos karas Ukrainoje- importuojamų prekių, tokių kaip nafta, dujos ir elektra, kaina per tris mėnesius padidėjo 19 proc. Prancūzija importuoja prekes, kurioms pagaminti reikia daug energijos, pavyzdžiui, chemijos, metalurgijos, medienos, popieriaus... Šių importuojamų prekių kainos auga labiau nei FR eksporto kainos. Kitas sunkinantis veiksnys - euro nuvertėjimas dolerio, kuriuo mokama už naftą, atžvilgiu. | https://www.lopinion.fr/economie/deficit-commercial-un-fiasco-a-100-milliards?actId=ebwp0YMB8s3YRjsOmRSMoKFWgZQt9biALyr5FYI13OoY22kUWopIzC2XEgTLR8H8&actCampaignType=CAMPAIGN\_MAIL&actSource=503721 | FR prekybos deficitas pasiekė naujas aukštumas |
| 2022-05-13 | CSA agentūros atliktas tyrimas apie prancūzų perkamąją galią pateikė tokius skaičius: kukliausia išlaidų suma reikalinga pragyvenimui- bent jau 490 eurų; 62 proc. prancūzų neturi pakankamai pajamų, kad galėtų taupyti; 25 proc. namų ūkių pradėjo taupyti šildymo išlaidų sąskaita; 23 proc.- maisto, 20 porc. vandens ir elektros išlaidų sąskaita. Antraeilės išlaidos: 55 proc. apribojo restoranams/barams skirtas išlaidas, 45 prod.- drabužiams, 41 proc.-kelionėms ir 38 proc.-laisvalaikio išlaidas | https://www.bfmtv.com/replay-emissions/le-dej-info/inflation-l-epargne-impossible-13-05\_VN-202205130310.html | FR perkamoji galia / statistika |
| **Kita ekonominiam bendradarbaivimui aktuali informacija** |
| 2022-05-04 | FR keliamas klausimas dėl naujos kartos branduolinės energijos finansavimo. Norėdama atkurti Prancūzijos pramonę ir tuo pat metu ją elektrifikuoti naudojant naują branduolinę energiją, vyriausybė turi susigrąžinti elektros energijos kainų ir valstybinės eneregtikos įmonės EDF kapitalo kontrolę, nepažeisdama ES reikalavimų. 2021 m. vasarą įšaldyta EPF reforma tebėra aktuali. Kovo 17 d. pristatydamas savo programą antrai penkerių metų kadencijai Emmanuelis Macronas paaiškino, kad nori "susigrąžinti kelių energetikos sektoriaus aspektų kontrolę", kad "pakeistų kainų, ypač elektros energijos, formavimą Europos lygmeniu". | https://www.usinenouvelle.com/article/renationaliser-edf-un-casse-tete-bruxellois.N1994262#xtor=EPR-472&email=irena.skullerud@urm.lt | Valstybė svarsto EDF reformą ir didesnę branduolinės eneregtikos kontrolę |
| 2022-05-02 | Naujos FR vyriausybės komandos nariai, atsakingi už verslo reikalus Bercy, Matignon ar Eliziejaus rūmuose, ras krūvą problemų, kurias reikės spręsti. Pirmiausia- reikia gelbėti valstybinę energetikos įmonę EDF, kurios finansai išgyvena krizę. Jos branduolinės energijos gamyba yra mažiausia (dėl senų stabdomų surūdijusių reaktorių), todėl reikia skubiai rasti sprendimą, kaip suvaldyti sparčiai didėjančias sąskaitas už elektrą, kurios, regis, dar ilgai augs. Jau nekalbant apie poreikį rasti finansavimo svertus, kad būtų galima pradėti naujus branduolinių reaktorių projektus, kuriuos pažadėjo E. Makronas. Taip pat yra "Renault" atvejis. Po buv. Nissan (Renault partnerio) vadovo Carloso Ghosno arešto 2019 m. grupė įžengė į keblų etapą. Naujajai vadovybei tenka nelengva užduotis rasti naują grupės ekonominį modelį. Tai vyksta ypač sudėtingomis pasaulinės automobilių rinkos sąlygomis, kai nuolat trūksta pasiūlos. Šiandien Prancūzijos ir Japonijos aljansas atsidūrė kryžkelėje, ir, ilgainiui Renault gali atsiskirti. Be to, reikia rekapitalizuoti "Air France". Aviakompanija nukentėjo per COVID krizę ir dabar jai reikia pinigų nuosavo kapitalo atkūrimui. Dar neaišku, kada bus pradėtas šis planas- priklausomai nuo rinkų būklės, tačiau panašu, kad šis laikas jau artėja.  | https://www.lesechos.fr/industrie-services/industrie-lourde/edf-renault-air-france-les-gros-dossiers-qui-attendent-le-gouvernement-1404177 | Naujai vyriausybei teks spręsti besitęsiančias įmonių problemas |

Parengė:

Irena Skullerud, LR ambasados Prancūzijos Respublikoje patarėja,

tel. +33 1 4054 5054, el. paštas irena.skullerud@urm.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)